cyanic-selkie/wikianc huggingface dataset:
Gernot Rohr
Ura valmentajana
Bordeaux-pestien jälkeen Rohr on valmentanut Ranskassa US Créteil-Lusitanosia sekä OGC Niceä. Kaudella 2005–06 Rohr toimi sveitsiläisseura BSC Young Boysin päävalmentajana ja johdatti seuran Sveitsin Cupin finaaliin, jossa FC Sion oli kuitenkin parempi.
Toukokuussa 2007 Rohrista tuli Ligue 2:dessa pelanneen AC Ajaccion uusi päävalmentaja. Rohrin johdolla Ajaccio lähti tavoittelemaan nousua pääsarjaan, mutta tulokseksi kaudella 2007/08 jäi lopulta Ligue 2:n yhdeksäs sija. Rohr erosi tehtävistään elokuussa 2008 ajauduttuaan riitoihin seurajohdon kanssa.
Marraskuussa 2008 hän palasi valmennustehtäviin siirryttyään tunisialaisseura Étoile Sportive du Sahelin päävalmentajaksi. Kauden viimeisen sarjaottelun myötä Rohr erotettiin tehtävistään. Joukkueen johto ei ollut tyytyväinen hänen joukkueensa vahvuuksien tuntemiseen, eikä tuloksetkaan olleet vakuuttavia ES Sahelin jäätyä toisen kerran peräkkäin ilman liigamestaruutta ja 13 kerran Tunisian cupin voittoa.
Kesäkuussa 2009 Rohr allekirjoitti kaksivuotisen sopimuksen Ligue 2:een pudoneen FC Nantes'n kanssa Menestys syyskaudella ei kuitenkaan tyydyttänyt Nantes'n seurajohtoa ja joulukuun alussa Rohr sai potkut tehtävistään.
Helmikuun lopussa 2010 Rohr allekirjoitti kaksivuotisen sopimuksen Gabonin maajoukkuevalmentajan tehtävistä. Rohrin tavoitteena on luotsata joukkonsa menestykseen Gabonissa ja Päiväntasaajan Guinealla järjestettävissä Afrikan mestaruuskisoissa 2012. Gabon joutui kotikisoissaan kovaan alkulohkoon Marokon, Tunisian ja Nigerin kanssa. Rohr luotsasi miehistönsä voittoon kaikissa alkulohkon otteluissa ja odotukset nousivat korkealle. Joukkue taisteli puolivälierissä hienosti Malia vastaan, mutta hävisi lopulta rangaistuspotkukilpailussa 4–5. Suoritus oli kuitenkin hyvä, sillä vain kerran aiemmin Gabon oli selvinnyt Afrikan mestaruuskisojen puolivälieriin. Puolivälieräpaikasta huolimatta Gabonin liitto ei uusinut Rohrin sopimusta ja tämä jätti tehtävänsä helmikuun lopussa 2012.
Helmikuussa 2015 Rohrista tuli Burkina Fason maajoukkuevalmentaja. Rohr ja liitto purkivat sopimuksen joulukuussa 2015. Burkina Faso oli MM2018-karsintalohkossaan kolmantena. Rohr jätti tehtävänsä sekä ammatillisista että perhesyistä. Valmennuspestinsä päätyttyä hän siirtyi Saksan jalkapalloliiton palvelukseen kehittämistehtäviin.
Elokuussa 2016 Rohrista tuli Nigerian jalkapallomaajoukkueen päävalmentaja. Rohrin johdolla Superkotkat selvittivät tiensä MM-lopputurnaukseen 2018. Rohr valmensi Nigeriaa kaikkiaan noin viisi ja puoli vuotta. MM-lopputurnauksen 2018 lisäksi hän luotsasi Nigerian Afrikan mestaruuskilpailuihin 2019, jolloin Nigeria voitti pronssia. Rohr sai potkut joulukuussa 2021 vain muutama viikko ennen vuoden 2022 Afrikan mestaruuskisoja.
Johann Tilly
right|220px|thumb|Kreivi Johann Tilly. Johann Tilly, oikeastaan Johann Tserclaes, Tillyn kreivi (joskus myös Johan Tzerclaes Reichsgraf von Tilly) (helmikuussa 1559 Villers-la-Ville – 30. huhtikuuta 1632, Ingolstadt) oli katolilaisten tärkeimpiä komentajia kolmikymmenvuotisessa sodassa. Hän oli käytännöllisesti katsoen voittamaton protestantteja vastaan, kunnes Kustaa II Aadolf löi hänet Breitenfeldin ensimmäisessä taistelussa 1631. Hänet tunnettiin myös lempinimellä munkki haarniskassa.
Nuoruus
Johann Tilly syntyi katoliseen perheeseen helmikuussa 1559 Villers-la-Villessä, Brabantin herttuakunnassa. Hän sai koulutuksensa Kölnissä jesuiittojen ohjauksessa ja liittyi tämän jälkeen vuonna 1584 espanjalaisten armeijaan, joka taisteli alankomaalaisia kapinallisia vastaan kahdeksankymmenvuotisessa sodassa. Hän osallistui Antwerpenin piiritykseen vuonna 1585. Vuonna 1594 Tilly liittyi keisari Rudolf II:n armeijaan, ja taisteli ottomaaneja vastaan. Keisarin palveluksessa hän yleni nopeasti.
Kolmikymmenvuotinen sota
Vuonna 1610 Tilly nimitettiin Baijerin armeijan komentajaksi, ja hän oli Baijerin ruhtinaan Maksimilianin johtaman katolisen liigan armeijan komentaja vuosina 1618–1632. Kolmikymmenvuotisen sodan sytyttyä 1618 Tilly siirtyi marsalkkana taas keisarin palvelukseen, katolisen liigan annettua armeijansa keisari Matiaksen käyttöön, jotta tämä kykenisi lyömään Böömin kapinalliset. Tilly voittikin protestanttien armeijan Valkeavuoren taistelussa 8. marraskuuta 1620 alle tunnissa.
Seuraavaksi Tilly marssi länteen Reinille, jossa hän kärsi tappion protestanteille Wieslochin taistelussa 27. huhtikuuta 1622. Tämän Tilly kuitenkin korjasi nopeasti lyömällä Badenin rajakreivi Yrjö Fredrikin johtamat protestantit Wimpfenin taistelussa kymmenen päivää myöhemmin. Tillyn lyötyä vielä Christian Braunschweigin armeijan Höchstin taistelussa 20. kesäkuuta keisari Ferdinand II teki hänestä kreivin. Elokuussa 1623 Tilly löi uudestaan Braunschweigin Stadtlohnin taistelussa, tällä kertaa käytännöllisesti katsoen tuhoten protestanttien armeijan.
Tillyn nujerrettua kaiken protestanttien vastarinnan keisarikunnan sisällä, Tanskan kuningas Kristian IV otti Saksan protestanttien asian omakseen. Kristian kuitenkin hävisi Tillylle Lutterin taistelussa 1626, ja tappio johti katolilaisten etenemiseen aina Jyllannin niemimaalle asti. Yhdessä Albrecht von Wallensteinin kanssa Tilly valloitti kaikki Saksan protestanttiset alueet vuoden 1628 alkuun mennessä. Keisari teki Tanskan kanssa rauhan ja laittoi Saksan protestantit ahtaalle. Keisari tarjosi Tillylle palkkioksi palveluksista Calenbergin herttuan arvoa, josta hän kuitenkin viisaana ja vanhana kieltäytyi ja hyväksyi sen sijaan 400 000 guldenin summan.
Tilly kohtaa Kustaa II Aadolfin
Keisari erotti Wallensteinin 1630 ja Tilly sai komennettavakseen yhdistetyt keisarin ja katolisen liigan armeijat. Seuraavaksi vastustajaakseen kolmikymmenvuotisessa sodassa hän sai Ruotsin kuningas Kustaa II Aadolfin, jonka sai ryhtymään sotaan nimenomaan katolilaisten menestys Pohjois-Saksassa. Aluksi Tillyn tavoitteena oli pitää Kustaa Itämeren rannikolla sillanpääasemassaan, mutta Kustaan onnistui valloittaa Mecklenburg. Tämän kostaakseen Tilly valtasi Neubrandenburgin ja tappoi sen ruotsalaisen varuskunnan viimeiseen mieheen. Tämä oli ensimmäinen, mutta ei viimeinen, piiritetyn kaupungin verilöyly kolmikymmenvuotisen sodan aikana. Kustaalla oli mahdollisuus kohdata Tilly ensimmäisen kerran Neubrandenburgissa, mutta Kustaan epäröidessä tilaisuus valui hukkaan.
thumb|right|Tillyn pronssipatsas Münchenissä. Seuraavaksi Tilly siirtyi piirittämään Magdeburgia, ja ruotsalaisten epäonnistuessa kaupungin auttamisessa seurasi Magdeburgin ryöstö 20. toukokuuta 1631. Lopulta Kustaa ja Tilly kohtasivat Breitenfeldin taistelussa 17. syyskuuta, jossa Tilly kärsi ensimmäisen vakavan tappion sodan aikana. Haavoittunut Tilly peräytyi taistelun jälkeen luoteeseen, Ala-Saksiin ja kokosi uuden armeijan alueen varuskunnista. Tämän armeijan hän sitten vei talvehtimaan etelään Baijeriin, aikomuksenaan kohdata ruotsalaiset uudestaan seuraavana keväänä. Tämä tapahtuikin Rainin taistelussa 5. huhtikuuta, ruotsalaisten ylittäessä Lech-virtaa. Tilly haavoittui taistelussa kuolettavasti tykinkuulasta ja kuoli Ingolstadtissa, Baijerissa 30. huhtikuuta 1632 jäykkäkouristukseen. Tillyn ruumis kuljetettiin v 1652 Altöttingiin  Saksaan  ja nyt hänen ikkunallinen sarkofaginsa on tuomiokirkon Tillykappelin hautaholvissa  Stiftskirche St. Philipp und Jakob.
Johann Tilly oli aito ammattisotilas, joka oli erityisen taitava siirtelemään armeijoitaan. Hän oli viimeinen espanjalaisten neliöiden mestari ja hänen armeijansa olivat erityisen kuuluisia raakuudestaan ja saaliinahneudestaan. Arvostelijoilleen hänen kerrotaan todenneen: "Luuletteko miesteni olevan nunnia?" Tilly oli harras katolilainen ja hänen mieltään painoi Magdeburgin ryöstö aina kuolinvuoteelle asti.
Ulappakeijulinnut
Ulappakeijulinnut (Procellariiformes) ovat merilintuja. Ne jaetaan albatrosseihin, keijuihin, ulappaliitäjiin ja ulappakeijuihin.
Ulappakeijulinnuilla on suora, koukkupäinen nokka ja putkimaiset sieraimet, ja niiden sierainrauhaset poistavat kehosta meriveden sisältämän suolan. Suurien lajien siivet ovat pitkät ja kapeat, ja ne voivat liitää merellä pitkiä aikoja lyömättä siivillään juuri ollenkaan. Pienimillä lajeilla siivet ovat lyhyemmät ja siiveniskut lentäessä nopeita ja lepattavia. Ulappakeijulinnut käyttävät ravinnokseen kalaa, äyriäisiä, planktonia ja nilviäisiä.
Evoluutio
Neoaves jakautui kahteen kehityslinjaan noin 79,6 miljoonaa vuotta sitten. Yhdestä kehittyivät varpuslinnut (Passeriformes), toisesta jalohaukkalinnut (Falconiformes), rantalinnut (Charadriiformes), ulappakeijulinnut (Procellariiformes), kuikkalinnut (Gaviiformes), haikaralinnut (Ciconiiformes) ja pingviinilinnut (Sphenisciformes).
Pingviinilinnuilla ja ulappakeijulinnuilla on luultavasti yhteinen esi-isä, joka tutkijoiden mukaan eli Gondwanalla noin 71 miljoonaa vuotta sitten, kun Australia, Etelämanner ja Etelä-Amerikka olivat kiinni toisissaan ja suuri maa-alue sijaitsi etelämpänä.
Euroopanlehtisammakko
Euroopanlehtisammakon käyttäytymisen perusteella on kautta aikojen ennustettu säätä, sillä se kurnuttaa ennen sadetta ja kiipeilee puissa ja pensaissa kauniilla ilmalla.
Ulappakeijulinnut
Suomessa tavatut lajit
Suomessa ulappakeijulinnut ovat harvinaisuuksia. Alueella on tavattu seuraavat lajit:
Euroopanlehtisammakko
Anatomia
Euroopanlehtisammakko kasvaa 4–5 cm:n pituiseksi. Sen sormet ja varpaat päättyvät pyöreään tarttumalevyyn ja varpaiden välissä on uimaräpylät. Täysikasvuisen yksilön takaraajat ulottuvat eteenpäin taivutettuina silmien etupuolelle.
Selkäpuolen iho on sileä ja omenanvihreä, mutta voi alustan, lämpötilan ja sammakon mielentilan mukaan muuttua herkästi harmaaksi, ruskeaksi tai lähes mustaksi. Vatsassa iho on nystyisempää ja väriltään valkoista tai kellertävää. Selkä- ja vatsapuolen erottaa toisistaan ohut, katkeamaton juova, joka on valkoreunainen ja väriltään musta tai ruskea. Juova alkaa sieraimesta ja päättyy nivusten kohdalla hakaseen; joskus hakanen kuitenkin puuttuu ja juova ulottuu nivusten sisäpinnalle asti. Sammakon kieli on kiinnittynyt suuontelon etuosaan ja kitalaessa on vannasluut. Kylkijuovan kohdalla sijaitsevat tärykalvot ovat selvästi pienemmät kuin silmät, joissa on vaakasoikeat pupillit. Toisin kuin eräillä muilla sammakkolajeilla, euroopanlehtisammakolla ei ole silmien alapuolella tummaa täplää. Koiraan kurkunpäähän liittyy erittäin laajenemiskykyinen äänirakko, jossa iho on tummempaa ja löysempää kuin muualla. Äänirakosta lähtevä äänekäs ja konemainen kurnutus (ke-ke-ke tai ep-ep-ep) voi kantaa jopa kilometrien päähän.
Luokittelu ja levinneisyys
Euroopanlehti-sammakko on yleinen Keski-, Etelä- ja Itä-Euroopassa. Levinneisyysalue ulottuu pohjoisessa Tanskaan, Etelä-Ruotsiin ja Liettuaan ja kaakossa Ukrainaan ja Krimin niemimaalle. Levinneisyysalueen itäosissa laji on edelleen elinvoimainen, mutta Länsi-Euroopassa sen kanta on pienentynyt huomattavasti. Syiksi tähän arvellaan torjunta-aineiden ja saasteiden leviämistä ympäristöön, ilmaston lämpenemistä ja UVB-säteilyn lisääntymistä, kutupaikkojen vähentymistä, populaatioiden eristäytymistä toisistaan sekä sammakoiden kiinniottamista lemmikkieläimiksi.
Euroopanlehtisammakon lähisukulaisia ovat Euroopassa välimerenlehtisammakko (Hyla meridionalis) ja Aasiassa muun muassa Hyla savignyi ja Hyla japonica. Monet niistä luettiin aikaisemmin sen alalajeiksi. Nykyisen luokituksen mukaiset euroopanlehtisammakon alalajit on lueteltu alla olevassa taulukossa.
Elintavat
Kevään tullen euroopanlehtisammakko hakeutuu kutemaan vesistöihin ja kosteille niityille. Tyypillisiä kutupaikkoja ovat seisovat vedet, kuten järvet, lammet ja suot, mutta myös pelkät ojat ja lätäköt kelpaavat. Kuteminen tapahtuu yleensä huhti–toukokuussa, joskus kuitenkin jo maaliskuussa tai vasta kesä–heinäkuussa. Kutulammikoissa on pääsääntöisesti enemmän koiraita kuin naaraita. Naaraat saapuvat lammikoihin koiraiden jälkeen ja poistuvat heti parittelun jälkeen, kun taas koiraat saattavat jäädä veteen kesäkuuhun saakka. Naaras laskee kutupaikkaan 200–2 000 munaa pieninä, pähkinän kokoisina rykelminä, jotka koostuvat 3–100 munasta. Rykelmät vajoavat veden pohjaan ja tarttuvat vesikasveihin. Toukkien muodonvaihdos tapahtuu maantieteellisestä sijainnista riippuen kesä- ja syyskuun välisenä aikana. Toukka voi myös talvehtia ja kasvaa aikuiseksi vasta seuraavana kesänä. Noustuaan maalle nuoret sammakot jäävät kiipeilemään kaislikoihin ja pensaikoihin ve tuntumaan.
Pääosa euroopanlehtisammakon ravinnosta muodostuu nopeista lentävistä hyönteisistä, joita se nappaa suuhunsa jopa lennosta. . Se saalistaa yleensä maasta käsin, mutta kutuaikana myös vesikasvien lehdiltä.
Rekujärvi
Rekujärvi on Pirkanmaalla Sastamalassa Ekojärvellä sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Sarkolanjoen valuma-alueesta, jonka laskujoki Lanajoki laskee Sarkolanlahdessa Kuloveteen Sarkolassa.
Maantiede
Järvi sijaitsee yhtenäisellä Rekujärvensuon ja Vahtolamminsuon alueella, joka on ojitettu melko vähän. Järven pinta-ala on 8,7 hehtaaria ja sen pituus on 400 metriä ja leveys 400 metriä. Järveen laskee yksi suo-oja ja sen luusua lähtee järven itärannalta, josta saa alkunsa 1,2 kilometriä pitkä kaivettu laskuoja Vahtolammille.
Indestructible in Germany
Indestructible in Germany on Disturbedin vuonna 2008 julkaistu live-albumi ja -DVD Saksan Indestructible-kiertueelta. Se taltioitiin 7. kesäkuuta 2008 Rock Am Ring -festivaalilla Nürburgringissa, Saksassa.
Läntinen divisioona (NHL)
thumb|300px|Läntisen divisioonan tunnus Läntinen divisioona (sponsorinimeltään Honda West Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa.
Divisioonan nimisponsorina oli autovalmistaja Honda.
Avisa Oslo
Avisa Oslo (lyh. AO) on norjalainen vuonna 2020 perustettu verkkolehti, jonka kotikunta on Oslo. Se kuuluu Amedia-konserniin.
Fecal Matter
Historia
Yhtye perustettiin vuonna 1985. Kurt Cobain soitti yhtyeessä kitaraa ja lauloi, Dale Crover soitti bassoa ja Greg Hokanson oli rummuissa. Yhtye alkoi tehdä kappaleita Cobainin tädin luona Seattlessa Illiteracy Will Prevail demoa varten ja se sisälsi 16 yhtyeen demoa. Yhtyeen loppuvaiheissa Buzz Osborne soitti bassoa ja Mike Dillard rumpuja. Yhtyeen hajottua vuonna 1986 Cobain jakeli Illiteracy Will Prevail demoja ystävilleen sen toivossa, että joku kuuntelisi sen ja haluaisi perustaa Cobainin kanssa uuden yhtyeen. Alussa tämä ei tuottanut tulosta, mutta kuukausia myöhemmin Krist Novoselic kuunteli demon ja tykästyi "Spank Thru" kappaleeseen ja suostui aloittamaan uuden yhtyeen Cobainin kanssa, josta myöhemmin muodostui Nirvana (yhtye).
Luettelo pikkuplaneetoista: 55001–56000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 55001:stä ja päättyen 56000:een. Kokonaisen luettelon löytää katsomalla Luettelo pikkuplaneetoista.
Fecal Matter
Historia
Nirvana otti kappaleet "Spank Thru", "Anorexorcist" ja "Downer" omakseen. "Downer" julkaistiin yhtyeen debyyttialbumin cd versiolla ja Incesticide kokoelmalla, "Anorexorcist" on julkaistu With the Lights Out boxilla. Ensimmäinen Nirvanan "Spank Thru" versio virallisella julkaisulla oli From the Muddy Banks of the Wishkah, se julkaistiin kuitenkin studioversiona Sub Pop kokoelmalla Sub Pop 200.
Lars Ahlin
upright|thumb|Lars Ahlin upright|thumb|Lars ja [[Gunnel Ahlin 1960.]] Lars Gustav Ahlin (4. huhtikuuta 1915 Sundsvall – 10. maaliskuuta 1997 ) oli ruotsalainen kirjailija.
Vuonna 2009 Ahlinin romaani Natt i marknadstältet (”Yö markkinateltassa”, 1957) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Leonora Carrington
Leonora Carrington (6. huhtikuuta 1917 Clayton Green, Lancashire, Englanti – 25. toukokuuta 2011 México, Meksiko ) oli brittiläinen kuvataiteilija ja kirjailija.
Carrington syntyi Lancashiressä, Englannissa, perheensä toiseksi lapseksi ja ainoaksi tyttäreksi. Hänen äitinsä oli irlantilainen. Hän tutustui surrealismiin jo lapsena, ja tälle taiteenalalle hän suuntautui myös ammattiurallaan. Hänellä ja Max Ernstillä oli 1930-luvun lopulla rakkaussuhde. Hän asui pitkään Meksikossa, jonka kansalaisuus hänelle myönnettiin vuonna 1942. Hän muutti vuonna 1985 Yhdysvaltoihin.
Carrington meni Meksikossa naimisiin Emericko Weiszin kanssa ja sai kaksi lasta. Häntä pidetään yhtenä keskeisimmistä surrealismin edustajista, ja hänen muutamia teoksiaan ovat Self-Portrait (1936), The Inn of Down Horse (1936–1937), Green Tea (1942), Down Below (1944) ja Big Badger Meets the Domino Boys (1986). Samanaikaisesti Carringtonin onnistui luoda menestyksekäs ura kirjailijana; tuotantoon kuuluu mm. romaani The Hearing Trumpet, joka kirjoitettiin alun perin jo 1960-luvulla.
Down Belown ensimmäistä versiota Carrington tarjosi 1946 Janet Flannerille, joka työskenteli kustantajana, mutta ei ollut teoksesta kiinnostunut. Lopulta 1944 Jeanne Megnenille ranskaksi saneltu versio julkaistiin lopulta englanniksi käännettynä surrealistisessä VVV-lehdessä.
Carrington kärsi toisen maailmansodan alussa Madridissa voimakkaan henkisen luhistumisen, joka aiheutti hänen joutumisensa sairaalahoitoon. Hän oli katolinen, ja häntä väitettiin viimeiseksi elossa olevaksi surrealistiksi, vaikka samanlainen väite oli tehty hänen lisäkseen mm. Enrico Donatista (s. 1909). Carrington jatkoi taiteellista uraansa vanhuutensa päiville saakka.
Feng Shui 2
Feng Shui 2 on vuonna 2014 ensi-iltansa saanut filippiiniläinen tagaloginkielinen kauhuelokuva, jonka on ohjannut Chito Rino.
Teräsrautela
Teräsrautela on Turun kaupunginosa, joka kuuluu Kuninkojan suuralueeseen. Kaupunginosa sijaitsee kaupungin länsipuolella, ja se on suurimmaksi osaksi lähiötä. Ostoskeskus Länsikeskus sijaitsee Teräsrautelassa. Vuonna 2004 alueen väkiluku oli 3 554, ja se kasvaa vuosittain 0,37 %:lla. Alueen väestöstä 11,73 % on alle 15-vuotiaita ja 20,17 % on yli 65:n. Alueen väestöstä 96,57 % puhuu suomea ja 2,42 % ruotsia äidinkielenään.
Kaupunginosassa toimii Teräsrautelan koulu, jonka toinen yksikkö on Suikkilassa. Molemmissa annetaan opetusta 1–6-luokkalaisille.
Aiheesta muualla
60.47722°N, 22.23528°W
Last Night on Earth: Live in Tokyo
Last Night on Earth: Live in Tokyo on Green Dayn live EP Tokiosta 21st Century Breakdown kiertueelta. Se julkaistiin vuonna 2009.
Kappaleet
he:Last Night On The Earth: Live In Tokyo
Mesut Özil
Seurajoukkueura
Özil aloitti ammattilaisuransa Schalkessa, jonka edustusjoukkueessa hän debytoi kaudella 2006–2007. Tammikuussa 2008 hän siirtyi Werder Bremeniin, jossa hän saavutti Saksan cupin voiton ja UEFA-cupin kakkossijan kaudella 2008–2009. Esityksillään Bremenissä sekä Saksan maajoukkueessa Özil löi itsensä lopullisesti läpi, ja useat Euroopan suurseurat olivat hänen kintereillään.
Real Madrid
Vuoden 2010 MM-kilpailuissa edukseen esiintyneen Özilin ympärillä pyörineet siirtohuhut päättyivät lopulta, kun espanjalaisseura Real Madrid osti hänet Werder Bremenistä lehtitietojen mukaan noin 15 miljoonalla eurolla elokuussa 2010. Hän teki seuran kanssa kuusivuotisen sopimuksen. Özil teki La Liga debyyttinsä tasapelissä Mallorcaa vastaan. Hän pelasi Mestarien liiga -debyyttinsä 15. syyskuuta 2010 Real Madrid-Ajax -ottelussa. Ottelussa Mesut Özil teki maalisyötön, joka johti Gonzalo Higuainin maaliin.
Kahdessa ensimmäisessä kotiottelussaan Özil sai pelinsä päätteeksi Santiago Bernabéun vaativalta yleisöltä suuret suosionosoitukset. Media, yleisö ja joukkuetoverit ylistivät Özilin taitoja ja nopeaa kehitystä.
Özil teki ensimmäisen La Liga-maalinsa Realin 6–1 voitossa Deportivoa vastaan 3. lokakuuta 2010. Hänen ensimmäinen Mestarien liigan maalinsa syntyi 19. lokakuuta 2010 AC Milania vastaan.
6. maaliskuuta 2011, johdettuaan joukkueensa hyökkäystä ja syötettyään kaksi maalia Racing Santander–Real Madrid-pelissä, Özil nousi urheilulehtien otsikoihin maailmanlaajuisesti.
Kaudella 2011–2012 hän sai käyttöönsä Real Madridin pelintekijän pelinumeron 10. Hän pelasi mestaruuden voittaneessa Realissa 35 sarjaottelua, joissa teki neljä maalia ja antoi 19 maalisyöttöä. Hän voitti 2012 myös Supercopa de Españan. Seuraavalla kaudella hän pelasi 32 La Liga -ottelua, ja teki yhdeksän maalia ja antoi 16 maalisyöttöä.
Mestarien liigassa Özil pelasi kolmen Real Madrid -kautensa aikana kaikkiaan 31 ottelua, joissa teki neljä ja alusti 16 maalia.
Arsenal
Özil siirtyi Real Madridista englantilaiseen Arsenaliin kesän 2013 siirtoikkunan viimeisenä päivänä. Lontoolaisseuran maksama yli 42 miljoonan punnan siirtokorvaus oli seuran uusi ennätys, ja myös kaikkien aikojen korkein saksalaisjalkapalloilijasta maksettu siirtosumma.
Özil pelasi Arsenal-debyyttinsä 14. syyskuuta pelatussa ottelussa Sunderlandia vastaan ja syötti Olivier Giroudin tekemän ottelun avausmaalin jo ottelun 11. minuutilla. 76. minuutilla hän pelasi hienosti yhteen Giroudin kanssa, joka syötti tilanteessa Aaron Ramseyn tekemän 3–1-maalin. Seuraavassa ottelussa, 3–1-voitossa Stokesta, Özil syötti joukkueensa kaikki maalit. 19. lokakuuta hän teki kaksi Arsenalin neljästä maalista 4–1-voitossa Norwichista.
ÖZil voitti FA Cupin mestaruuden 2014 ja 2015 pelaten kummallakin kaudella viisi ottelua tehoin 1 maali + 2 syöttöä. Kaudella 2017 hän pelasi FA Cupin voittaneessa Arsenalissa kolme ottelua. Hän voitti lisäksi FA Community Shieldin 2015. Valioliigassa hänen tehokkain kautensa on ollut 2015–2016, jolloin hän viimeisteli 35 ottelussa kuusi maalia ja antoi 19 maalisyöttöä. Hän pelasi Eurooppa-liigassa kaudella 2018–2019 kaikkiaan kymmenen ottelua mukaan lukien tappiollinen finaali. Hän pelasi yhdessä ottelussa Arsenalin voittaessa FA Cupin 2020.
Yhteensä Özil pelasi Arsenalissa 184 valioliigaottelua, joissa hän teki 33 maalia ja antoi 58 maalisyöttöä. Mestarien liigassa hän pelasi Arsenalin paidassa 28 ottelua tehoin 7+6.
Fenerbahçe
Tammikuussa 2021 Özil siirtyi Turkin Superliigan Fenerbahçeen. Hän edusti seuraa kahden kauden ajan kunnes hänen sopimuksensa purettiin yhteisymmärryksessä Özilin ja seuran kanssa heinäkuussa 2022, hänen jäätyään kokoonpanon ulkopuolelle saman vuoden maaliskuussa.
Beninin presidentti
Beninin presidentti on Beninin, entisen Dahomeyn, valtionpäämies. Hän on sekä valtionpäämies, että hallituksen pää. Presidentti valitaan suoralla kansanvaalilla viisivuotiskaudelle. Voittoon tarvitaan absoluuttinen enemmistö, tarvittaessa järjestetään toinen kierros. Nykyisen perustuslain mukaan sama henkilö voi olla vallassa enintään kaksi kautta.
Eloy Alfaro
José Eloy Alfaro Delgado (25. kesäkuuta 1842 – 28. tammikuuta 1912) oli Ecuadorin presidentti 1895–1901 ja 1906–1911.
Mesut Özil
İstanbul Başakşehir
Özil teki 14. heinäkuuta 2022 sopimuksen İstanbul Başakşehirin kanssa. Özil meni selkäleikkaukseen lokakuussa 2022 pelattuaan seurassa vain yhteensä 21 minuutin ajan. Maaliskuussa 2023 Özil ilmoitti lopettavansa uransa jatkuvien loukkaantumisten vuoksi.
Maajoukkueura
Özil pelasi kaikki neljä ottelua Saksan edettyä välieriin alle 19-vuotiaiden EM-kilpailuissa 2007. Hän nousi Saksan alle 21-vuotiaiden maajoukkuerinkiin vuonna 2007 ja oli voittamassa kaksi vuotta myöhemmin alle 21-vuotiaiden Euroopan-mestaruuden. Hän pelasi turnauksen kaikki viisi ottelua. Özil valittiin Englantia vastaan käydyn finaalin parhaaksi pelaajaksi.
Seuraavana vuonna Özil valittiin Saksan MM-miehistöön, joka voitti Etelä-Afrikan MM-kilpailuissa pronssia. Hän esiintyi joukkueensa kaikkien otteluiden avauskokoonpanossa. Saksa nousi alkulohkonsa voittoon Özilin Ghanaa vastaan 18 metristä laukaiseman maalin ansiosta. Neljännesvälierässä Saksa voitti Englannin 4–1. Özil syötti pelissä neljännen maalin. Puolivälierässä Saksa kaatoi Argentiinan maalein 0–4. Özil teki vahvasti työtä keskikentällä ja syötti neljännen maalin. Välierässä Saksa hävisi Espanjalle mutta voitti pronssiottelun Uruguayta vastaan Özilin syötettyä kulmapotkusta pelin ratkaisumaalin. FIFA valitsi Özilin yhdeksi kymmenestä parhaan pelaajan palkinnon ehdokkaasta.
2. syyskuuta 2011 Euro 2012 -lohkokarsinnassa Özil syötti ensimmäisen maalin ja teki itse toisen ja neljännen maalin Gelsenkirchenissä pelatussa ottelussa Itävaltaa vastaan. Näin Saksa varmisti ensimmäisenä maana paikkansa vuoden 2012 EM-turnauksessa.
Mesut Özil valittiin ottelun parhaaksi kun Saksa pelasi EM-kisojen avausottelunsa Portugalia vastaan. Ottelu päättyi Saksan 1–0 voittoon. Hän pelasi Saksan kaikki viisi ottelua, ja teki joukkueen ainoan maalin tappiollisessa välierässä Italiaa vastaan.
Özil kuului vuoden 2014 jalkapallon maailmanmestaruuskilpailuissa kultaa voittaneeseen Saksan maajoukkueeseen. Hän pelasi avauskokoonpanossa Saksan kaikissa seitsemässä ottelussa. Hän teki ratkaisevan maalin ensimmäisen pudotuspelikierroksen ottelussa Algeriaa vastaan ja syötti viidennen maalin välierässä Brasiliaa vastaan.
EM-kilpailuissa 2016 Özil pelasi välierissä pudonneen Saksan kaikki kuusi ottelua alusta loppuun. Hän teki maalin puolivälierässä Italiaa vastaan. Hän pelasi kaikki ottelut myös vuoden 2018 kisoissa, joissa Saksa jäi alkulohkoon. Heinäkuussa 2018 hän ilmoitti lopettavansa maajoukkueuransa omien sanojensa mukaan "rasisimin ja epäkunnioituksen" vuoksi. Hän on pelannut kaikkiaan 92 maaottelua ja tehnyt niissä 23 maalia.
Halutessaan Özil olisi voinut Saksan sijaan edustaa maajoukkuetasolla Turkin maajoukkuetta.
Pelityyli
- Mesut Özil kuvailee pelityyliään haastattelussa.
Hyökkäävän keskikenttäpelaajan paikalta Mesut Özil toimii pelintekijänä. Özil tunnetaan hänen pelinsä tyylipuhtaudesta, pallonhallinnasta ja luovuudesta. Hän pystyy myös lukemaan peliä poikkeuksellisen tarkasti. Hänellä on myös erittäin kova ja tarkka veto, minkä todistaa hänen maalinsa Ghanaa vastaan MM-kisoissa 2010.
Blas de Lezo
Blas de Lezo voi tarkoittaa:
Eloy Alfaro
Alfaro oli vakaumuksellinen liberaali, josta tuli jo nuorena yksi konservatiivisen presidentin Gabriel Garcia Morenon (1821–1875) vastustajista. Epäonnistuneen kapinan jälkeen Alfaro lähti maanpakoon Panamaan. Siellä hän nai varakkaan perijättären, jonka omaisuudella rahoitettiin tulevia vallankumoushankkeita. Morenon salamurhan jälkeen Alfaro kapinoi maltillista liberaalia Ignacio de Veintemillaa vastaa; kaappausyritykset vuosina 1876 ja 1883 epäonnistuivat. Vuonna 1895 Alfaro syrjäytti presidentti Vicente Lucio Salazarin ja nousi maan diktaattoriksi. Hän vakuutti perustuslakia säätävän kansalliskokouksen, joka teki hänestä virallisen presidentin.
Alfaro uskoi modernisoinnin olevan välttämätöntä, ja rakennutti rautatien pääkaupunki Quitosta Guayaquilin satamaan. Hän luopui vallasta 1901 kenraali Leonidas Plazan hyväksi, mutta ei ollut tyytyväinen Plazan seuraajaan vaan järjesti uuden vallankaappauksen vuonna 1905.
Vuoden 1910 vaalit voitti täpärästi Alfaron suosikki Emilio Estrada, ja Alfaro käski hänen erota. Vallankaappaukset seurasivat toisiaan. Alfaro joutui vankilaan, josta väkijoukko sieppasi hänet ja ampui kuoliaaksi vuonna 1912.
Jägerhorn af Storby
Jägerhorn af Storby on suomalainen aatelissuku numerolla 19 Suomen ritarihuoneella ja numerolla 226 Ruotsin ritarihuoneella.
Jägerhorn af Storby -suku on vanhaa suomalaista rälssiä kotoisin Luonnonmaan Isokylästä (Storby) Naantalin edustalla. Suku introdusoitiin vasta 1634 ruotsin ritarihuoneelle, koska suvun edustajalla oli vaikeuksia esittää näyttöä sukupuustaan ritarihuoneen perustamisvaiheessa 1625–1626. Suku korotettiin silloiseen ritariluokkaan 1778.
Suku on kuitenkin nähtävästi eräs Odygd-suvun haara ja se on yhtäjaksoisesti ollut suomalaista rälssiä 1400-luvun alusta, todennäköisesti 1300-luvulta lähtien. Asemies Jöns Filpussonin (Odygd, mainitaan 1405) poika asemies Filpus Jönsson (mainitaan 1437–1457) Luonnonmaan Isostakylästä (Storby) kantoi sinetissään metästystorvea (FMS 158). Häntä pidetään Jägerhorn af Storby -suvun kantaisänä. Hänen vaimonsa Margit Pedersdotter, Peder Dansken tytär, lahjoitti Naantalin luostarille Maskun Kuuslahden.
Odygd-suvun ensimmäinen tunnettu suomalainen kantaisä Karl Filppusson Odygd esiintyy asiakirjoissa 1381.
Jägerhorn af Storbyn ja Jägerhorn af Spurila -suvun yhteisyyttä ei voida osoittaa, nimestä, samankaltaisesta sukuvaakunasta ja maantieteellisestä läheisyydestä huolimatta.
Dessau-Roßlau
Dessau-Roßlau on kaupunki Saksan Saksi-Anhaltin osavaltiossa. Se on niin kutsuttu piiritön kaupunki (kreisfreie Stadt), eli kaupunki joka ei kuulu mihinkään piirikuntaan. Vuoden 2011 väestönlaskennassa siellä oli 86 030 asukasta, Niinpä kaupunki on – Hallen ja Magdeburgin jälkeen – osavaltionsa kolmanneksi suurin kaupunki. Halle sijaitsee noin 40 kilometriä Dessau-Rosslausta lounaiseen ja Magdeburg noin 65 kilometriä pohjoiseen. Lisäksi Leipzigin suurkaupunki sijaitsee noin 40 kilometrin päässä kaupungista.
Dessau-Rosslaun kaupunki syntyi 1. heinäkuuta 2007, kun Dessaun kaupunki ja Roßlaun kaupunki yhdistettiin. Dessau-Rosslaulla on yhteistyötoimintaa Argenteuilin, Klagenfurt am Wötherseen, Ludwigshafenin, Gliwicen, Ibbenbürenin ja Roudnice nad Labemin kaupunkien kanssa.
Bauhaus toimi Dessaussa 1925-1933, ja se on nykyisin Unescon maailmanperintölistalla.
Ennen toista maailmansotaa Dessaussa oli lentokonetehdas, jokisatama ja lentokenttä. Sitä pommitettiin rajusti.
Aiheesta muualla
thumb|300px|left|[[Georgiumin linna Dessau-Rosslaussa.]]
Jean-Baptiste Lamarck
Jean-Baptiste Pierre Antoine de Monet, Chevalier de Lamarck (1. elokuuta 1744 Bazentin-le-Petit, Somme – 18. joulukuuta 1829 Pariisi) oli merkittävä 1800-luvun luonnontieteilijä. Hänen mukaansa on nimetty lamarckismi. Yhtenä ensimmäisistä hän käytti termiä biologia sen nykyaikaisessa merkityksessä.
Lamarckin oma teoria evoluutiosta perustui ajatukseen, että yksilöt sopeutuvat ympäristöönsä elämänsä aikana ja siirtävät hankitut ominaisuudet jälkeläisiinsä. Jälkeläiset lisäävät vanhemmilta perittyjen sopeutumien päälle itse oppimansa ominaisuudet ja saavuttavat näin evolutionääristä etua. Ympäristöön sopeutumisen mekanismiksi Lamarck esitti, että yksilöt pystyvät parantamaan tiettyä ominaisuuttaan harjoittamalla niitä. Samalla ominaisuudet, joita eliö ei harjoita, häviäisivät. Vaikkakaan tämä käsitys evoluutiosta ei kokonaan olekaan lähtöisin Lamarckilta, häneen on henkilöitynyt esidarwinistinen idea biologisesta evoluutiosta.
Köyhän aatelissäädyn jäsenenä Lamarck palveli armeijassa ennen kuin hän kiinnostui luonnontieteistä ja kirjoitti moniosaisen kirjasarjan Ranskan kasvillisuudesta. Kirjasarja herätti Buffonin kreivin mielenkiinnon, ja tämä järjesti Lamarckille viran Pariisin kuninkaallisen kasvitieteellisen puutarhan johtajana; Ranskan vallankumouksen aikaan Lamarck muutti puutarhan nimen nykyiseksi Jardin des Plantesiksi.
Lamarckin työskenneltyä vuosia kasvien parissa hänet nimitettiin selkärangattomien osaston hoitajaksi ja professoriksi vasta perustettuun Muséum National d'Histoire Naturelleen. Kasvitutkimustensa ansiosta Lamarck sai Ranskan tiedeakatemian jäsenyyden. Vuoteen 1800 saakka hän oli essentialisti, joka uskoi, että lajit ovat muuttumattomia. Työskennellessään Pariisin alueen nilviäisfossiilien parissa hän vakuuttui, että lajeissa tapahtuu aikojen kuluessa transmutaatioita eli muutoksia. Selityksen tälle ilmiölle hän hahmotteli 1809 ilmestyneessä teoksessaan Philosophie Zoologique.
Lamarck kehitti kaksi evoluution lakia:
Lamarck näki alkusynnyn olevan käynnissä jatkuvasti ja siitä syntyneet yksinkertaiset eliöt muuntumassa ajan myötä (Lamarckin mekanismin kautta) monimutkaisemmiksi ja lähemmäs ihanteellista muotoa. Hän siis uskoi teleologiseen (tavoitteelliseen) prosessiin, jossa organismit tulevat täydellisemmiksi kehittyessään. Lamarckista tuli kiistelty henkilö jo elinaikanaan lähinnä siksi, että hän kritisoi paleontologi Georges Cuvierin kehitystä vastustavaa näkemystä. Lamarckin teoksiin kuului myös aineen, energian ja hydrogeologian luonteen selvittelyjä, jotka jäivät hänen omana aikanaan vaille huomiota. Myöhempi tutkimus on osoittanut hänen ymmärtäneen aikalaisiaan paremmin monia biologian peruskysymyksiä.
Nykyään hankittujen ominaisuuksien periytymisen teoriaa kutsutaan lamarckismiksi. Viime aikoihin asti tätä näkökulmaa on pidetty modernin genetiikan vastaisena, mutta viimeaikaiset löydökset epigenetiikasta osoittavat, että asia ei välttämättä olekaan aivan näin – hankitut ominaisuudet voivat vaikuttaa perimään epigeneettisesti. Lamarckismille voi siis olla vielä tilaa evoluution piirissä. Toinen nykyajan näkemys on, että meemiset ideat kulttuurievoluutiosta voitaisiin ajatella olevan jonkinlainen lamarckistinen, ei darwinistinen (geneettinen), ominaisuuksien perimistapa.
Dmitri Ševtšenko
Dmitri Ševtšenko (s. 13. toukokuuta 1968 Taganrog) on uransa jo päättänyt venäläinen kiekonheittäjä. Ševtšenko voitti hopeaa vuoden 1993 MM-kisoista Stuttgartista tuloksella 66,90. Hänellä on myös EM-hopea vuoden 1994 EM-kisoista Helsingistä. Ševtšenkon ennätys on vuonna 2002 Krasnodarissa heitetty 70,54. Hän edusti urallaan Neuvostoliittoa vuoden 1991 MM-kisoissa, IVY:ä vuoden 1992 kesäolympialaisissa ja Venäjää vuodesta 1993 alkaen. Ševtšenko osallistui urallaan kolmiin kesäolympialaisiin, joissa paras sijoitus oli 1992 kisojen kahdeksas tila. Nykyisin hän toimii valmentajana.
Halo Wars 2
Halo Wars 2 on 343 Industriesin ja Creative Assemblyn kehittämä strategiapeli. Pelin on julkaissut Microsoft Studios 21. helmikuuta 2017 Xbox Onelle ja Windows 10:lle. Se on jatkoa vuonna 2009 julkaistulle Halo Warsille. Peli sijoittuu suoraan Halo 5: Guardiansin tapahtumien jälkeiseen aikaan ja 28 vuotta alkuperäisen Halo Warsin jälkeen.
Kehitys
Halo Wars 2:n kehittäminen aloitettiin jo vuonna 2014, mutta se julkistettiin vasta vuoden 2015 Gamescom-messuilla. Yhteistyössä 343 Industriesin kanssa pelin kerrottiin kehittävän Total War -strategiapelisarjasta tunnettu Creative Assembly ja sen julkaistavan Xbox Onelle ja Windows 10 -tietokoneille. Julkaisuajankohdaksi kerrottiin tuolloin vuoden 2016 syksy, mutta Electronic Entertainment Expo 2016 -messutapahtumassa julkaisuajankohdaksi varmistui vuoden 2017 kevät. Amerikkalainen Blur Studio vastaa välianimaatioista. Sillä on myös aiempaa kokemusta Halo-sarjan peleistä, viimeisimpänä Halo 2 Anniversarysta.
Välttääkseen Halo: The Master Chief Collectionin epäonnistuneen julkaisun 343 Industriesin johtaja Bonnie Ross lupasi studion järjestävän kaikista tulevista sarjan peleistä betatestin. Konsolipelaajille avoin beta järjestettiin vuoden 2016 kesäkuun puolivälissä. Alun perin betan oli tarkoitus kestää viikon verran, mutta sitä jatkettiin aluksi kahdella päivällä ja myöhemmin vielä yhdellä päivällä.
PC- ja konsolipelaajien oli alun perin tarkoitus voida pelata keskenään, mutta ominaisuudesta luovuttiin varhaisessa vaiheessa. Kehittäjät haluavat tehdä pelistä helposti lähestyttävän vasta-alkajille. 343 Industriesin strategiapeliosaston johtaja Dan Ayoyb uusien pelimuotojen saaneen vaikutteita multiplayer online battle arena -lajityypin peleistä.
Markkinointi
Ensimmäinen traileri Halo Wars 2:sta julkaistiin vuoden 2015 Gamescom-messuilla ja toinen seuraavana vuonna E3-messuilla, jonka lisäksi vierailijoille annettiin mahdollisuus kokeilla pelin demoa. Helmikuussa 2016 343 Industries ja leluvalmistaja Mattel julkistivat yhteistyösopimuksen Halo-aiheisten lelujen tuottamisesta. Kesäkuun puolivälissä järjestetyn betan pelaajille jaettiin ilmaisia kultaisia REQ-pakkauksia Halo 5:een.
Mexico Cityn LearJet-onnettomuus (2008)
pienoiskuva|upright|Poiliisit valvovat aidattua onnettomuuspaikkaa [[Méxicossa.]] Mexico Cityn LearJet-onnettomuus tapahtui vuonna 2008, kun laskeutumassa ollut Learjet 45 liikelentokone putosi Méxicon kaupunkialueelle lähestyessään kaupungin kansainvälistä lentoasemaa. Kaikki koneessa olleet matkustajat kuolivat. Onnettomuuden syy oli lentäjän virhe.
Max Beerbohm
Henry Maximilian Beerbohm (24. elokuuta 1872 Lontoo, Englanti – 20. toukokuuta 1956 Rapallo, Italia), Sir, oli englantilainen karikatyristi ja satiirikko.
Beerbohm oli sukutaustaltaan liettualainen. Hän syntyi Lontoossa ja oli näyttelijä Herbert Beerbohm Treen nuorempi veli. Hän opiskeli Oxfordin yliopiston Merton Collegessa. Hän aloitti siellä kirjoittamisen, ja hänen artikkelinsa "In Praise of Cosmetics" julkaistiin Yellow Bookin ensimmäisessä numerossa. Nuorena Beerbohm kiersi Yhdysvaltoja veljensä lehdistöagenttina.
Beerbohmin ensimmäinen kirja, The Yellow Book -lehdessä julkaistujen kirjoitusten kokoelma, The Works of Max Beerbohm ilmestyi vuonna 1896. Sen jatko The Happy Hypocrite ilmestyi seuraavana vuonna. Hänestä tuli Saturday Review’n teatterikriitikko George Bernard Shaw’n jälkeen, ja hän työskenteli lehdessä vuoteen 1910. Hän teki aika ajoin vuodesta 1935 BBC:lle suosittuja radio-ohjelmia, joissa hän puhui autoista, kärryistä ja musichalleista. Hänen tunnetuimpia teoksiaan ovat A Christmas Garland, parodia Charles Dickensin Joulukertomuksesta ja Seven Men, joka sisältää Enoch Soamesin, kertomuksen runoilijasta, joka tekee sopimuksen paholaisen kanssa saadakseen tietää, muistavatko jälkipolvet hänet. Vuonna 1911 hän kirjoitti ainoan romaaninsa Zuleika Dobsonin.
Beerbohm avioitui vuonna 1910 näyttelijä Florence Kahnin kanssa ja myöhemmin entisen sihteerinsä kanssa. Hänet lyötiin ritariksi 1939. Hän kuoli 83-vuotiaana vuonna 1956 Italiassa Rapallossa.
Teokset
pienoiskuva|[[Walter Sickertin piirtämä karikatyyri Max Beerbohmista Vanity Fair -lehdessä vuonna 1897.]]
Hippokrates Khioslainen
thumb|Hippokrateen puolikuu, jota Hippokrates piti osittaisena ratkaisuna ympyrän neliöimiselle. Tummennetun alueen pinta-ala on yhtä suuri kuin kolmion ABC. Tämä ei kuitenkaan mahdollista ympyrän neliöimistä, jonka suorittaminen [[harppi|harpilla ja viivoittimella on myöhemmin todistettu mahdottomaksi.]] Hippokrates Khioslainen (noin 470 – noin 410 eaa.) oli antiikin kreikkalainen matemaatikko. Tarinan mukaan Hippokrates oli kauppias, joka ryöstettiin matkalla Ateenaan. Aristoteleen version mukaan häneltä huijattiin rahat matkalla Bysanttiin eli nykyiseen Istanbuliin. Rahansa menettäneenä hän alkoi tutkia geometriaa. Proklos kirjoitti Hippokrateen kirjoittaneen "Geometrian alkeet" yli sata vuotta ennen Eukleideen Elementaa. Hippokrateen kirja on kuitenkin hävinnyt (todellisuudessa yhtään matemaattista tekstiä ajalta 400 eaa. ei ole säilynyt). Lyhyt Hippokratesta koskeva käsikirjoitus, jonka Simplikios väittää 500-luvulla jaa. kopioineensa on säilynyt. Se kuvaa kuunsirppien neliöimistä koskevaa työtä. Matematiikassa Hippokrates muistetaankin kuunsirppien neliöijänä ja Eudoksoksen ekshaustiomenetelmän tapaisen menetelmän kehittäjänä.
Charlie Mariano
thumb|right|Charlie Mariano Charlie Mariano (12. marraskuuta 1923 – 16. kesäkuuta 2009) oli yhdysvaltalainen alttosaksofonisti. Hän syntyi Bostonissa ja opiskeli Berklee College of Musicissa.
Hippokrates Khioslainen
Kuunsirpin neliöinti ja käyräviivaiset kuviot
Kun piirretään puoliympyrälle OA tasakylkinen kolmio ABC ja kyljille AB ja BC puoliympyrät, niin puoliympyrän OA kehä ja pienten puoliympyröiden kehä rajaa kuunsirpin muotoiset alueet. Niiden yhteenlaskettu ala on yhtä suuri kuin kolmion ABC ala. Koska kolmion saa neliöityä, samalla kuunsirpit saadaan. Hippokrates todisti tämän. Hän yritti löytää myös muita neliöitäviä kuunsirppejä toiveenaan ympyrän neliöiminen.
Charlie Mariano
Mariano oli vuosina 1959–1967 naimisissa jazzpianisti Toshiko Akiyoshin kanssa. Akiyoshin ohella hän työskenteli muiden muassa Charles Mingusin ja Stan Kentonin kanssa.
Näyttelijä-muusikko Monday Michiru on Marianon tytär.
Hippokrates Khioslainen
Kuunsirpin neliöinti ja käyräviivaiset kuviot
Hippokrateen teoreema näyttää olevan ensimmäinen kreikkalaisen maailman ensimmäinen käyräviivaisten kuvioiden mitattavia ominaisuuksia koskeva täsmällinen väite. Oletetaan, että suuri osa Eukleideen kirjojen III ja IV sisällöstä perustuisi Hippokrateen töihin. Hän on myös voinut tuoda epäsuoran todistuksen matematiikkaan, jos hän todisti ympyrän aloja koskevan teoreemansa. Sen mukaan ympyrän alojen suhde oli niiden halkaisijoiden neliöiden suhde tai sitten ei. Johtamalla jälkimmäisestä ristiriita todistetaan edellinen.
Jean Theslöf
pienoiskuva|Jean Theslöf vuonna 1918. Aleksander Johannes (Jean) Theslöf (25. huhtikuuta 1884 Oulu – 30. maaliskuuta 1966) oli suomalainen 1920-luvun puolivälissä pysyvästi Yhdysvaltoihin muuttanut laulaja ja kilpa-ampuja.
Ampujana Theslöf osallistui vuoden 1924 Pariisin kesäkisoihin. Hän kilpaili neljässä lajissa, joista pienoiskiväärin pystykilpailussa sijoittui neljänneksi.
Aikajärjestelmä
Aikajärjestelmä on ajan mittaamiseksi sovittu järjestelmä, jota käytetään ajanlaskun perustana. Kaikki aikajärjestelmät muodostuvat sovitusta kiintopisteestä, jonka suhteen aikaa lasketaan, ja erilaisista sovituista aikaväleistä. Tavallisimmat aikavälit kaikissa järjestelmissä ovat olleet ja ovat edelleen Maan vuorokausi ja vuosi. Ajanlaskun aloituksen ja muiden aikavälien määrittelyt vaihtelevat järjestelmittäin.
Käytössä olevat aikajärjestelmät
Vuorokauden pituuden mittaamiseen on kehitetty erilaisia aikajärjestelmiä.
UT0
Yleisaika (Universal Time) määritellään observatorioissa tähtien näennäisen liikkeen tai galaksin ulkopuolisten radioaaltolähteiden perusteella sekä maata kiertävistä satelliiteista. Näin syntyy paikallinen virhe maapallon maantieteellisten ja todellisten napojen välisestä erosta, joten UT0-aika ei ole tarkasti ottaen ”universaali”.
(Katso myös tähtiaika)
UT1
UT1-aikajärjestelmässä korjataan UT0:n virhe. UT1 on sama joka puolella maapalloa. Se kertoo maapallon kiertokulman tiettyyn vakiovertauspisteeseen.
UTC
Koordinoitu yleisaika (Coordinated Universal Time) on normaalisti käytettävä aika, joka seuraa kansainvälistä atomiaikaa, mutta kun ero UT1-aikaan nousee yli 0,9:ksi sekunniksi, UTC-aikaa siirretään tasan yksi sekunti eteen- tai taaksepäin karkaussekunnilla. Tämä tehdään 0–2 kertaa vuodessa, vuodenvaihteessa tai keskikesällä.
Ernst Baier
Baier aloitti uransa yksinluistelijana ja osallistui Lake Placidin vuoden 1932 kisoihin, jolloin hän sijoittui viidenneksi. Maailmanmestaruuskilpailuista hän otti neljä mitalia. Vuoden 1934 MM-kisoihin Baier osallistui ensimmäistä kertaa myös pariluisteluun yhdessä Maxi Herberin kanssa. Tuloksena oli pronssimitali.
Aikajärjestelmä
Lyhenne
Jos UTC-lyhenne otettaisiin suoraan englanninkielisistä sanoista Coordinated Universal Time, siitä tulisi CUT, ja jos se otettaisiin ranskankielisestä vastineesta temps universel coordonné, siitä tulisi TUC. Kansainvälinen televiestintäliitto kuitenkin halusi, että lyhenne ei olisi otettu vain ja ainoastaan jommastakummasta kielestä, joten kompromissiksi valittiin UTC (Universal Time, Coordinated, tai universel, temps coordonné).
Ernst Baier
Vuoden 1936 talviolympialaisissa Baier oli mukana sekä yksin- että pariluistelussa. Pariluistelussa Baier ja Herber voittivat helposti kultaa, sillä seitsemän yhdeksästä tuomarista äänesti heidät ykköseksi. Yksinluistelusta Baier voitti hopeaa heti Itävallan Karl Schäferin jälkeen. Baier ja Herber olivat ensimmäiset, jotka tekivät hyppyjä rinnakkain.
Aikajärjestelmä
Aikavyöhykkeet
Nykyisin aikavyöhykkeet pitäisi esittää suhteessa UTC-aikaan. Esimerkiksi Suomessa normaaliaika on kaksi tuntia ja kesäaika kolme tuntia UTC:n edellä.
Ernst Baier
Luistelu-uransa jälkeen vuonna 1940 Baier ja Herber menivät naimisiin. He saivat kolme lasta, mutta erosivat vuonna 1964. Muutaman vuoden kuluttua he menivät uudelleen naimisiin, mutta erosivat jälleen.
Aikajärjestelmä
Aikavyöhykkeet
Aikavyöhykkeiden väli on keskimäärin 15 pituusastetta. Tarkkoja pituuspiirejä käytetään aikavyöhykkeiden rajoina lähinnä valtamerillä; maalla niistä pääsääntöisesti poiketaan valtioiden rajojen tai muiden vastaavien käytännön elämää helpottavien syiden vuoksi. Jotkut poikkeukset ideaaleista aikavyöhykerajoista ovat huomattavia: esimerkiksi noin 45 pituusastetta kattavan Kiinan pitäisi periaatteessa käyttää ainakin kolmea aikavyöhykettä, mutta se käyttää vain yhtä.
Lentoliikenteessä ja merillä käytetään pitkien etäisyyksien takia ja mahdollisten väärinkäsitysten välttämiseksi UTC-aikaa.
Aiheesta muualla
Tiempo medio de Greenwich Éphéméride مرکزی یورپی وقت
Margit von Willebrand-Hollmérus
Margit von Willebrand-Hollmérus (2. huhtikuuta 1894 Helsinki – 27. syyskuuta 1982 Helsinki) oli suomenruotsalainen kirjailija.
Henkilöhistoria
Von Willebrand-Hollméruksen vanhemmat olivat lakitieteen tohtori Wladimir von Willebrand ja Karin Colliander ja puoliso vuodesta 1919 rehtori, yliopettaja Ragnar Hollmérus. Kirjailija Viveca Hollmerus oli heidän tyttärensä.
Tuotanto
Von Willebrand-Hollméruksen esikoisteos Värvet (1920) kuvaa sisällissotaa valkoisten näkökulmasta. 1930-luvulla hän kirjoitti nonsense-tyylisiä kertomuksia, kuten Pörröisiä veitikoita. Myöhemmin hän julkaisi sarjan viihteellisiä historiallisia romaaneja, mutta 1960-luvun novelleissa on jo psykologista ihmiskuvausta.
Marvel Entertainment
Vuonna 2009 Walt Disney Company osti Marvel Entertainmentin 4 miljardilla dollarilla, jolloin Marvel Entertainmentistä tuli osakeyhtiö (LLC). Taloudellisissa raporteissa Marvel-brändi mainitaan ensisijaisesti osana Disneyn Consumer Products -segmenttiä. Vuonna 2015 elokuvayksikkö Marvel Studios uudelleenorganisoitiin The Walt Disney Studiosin tytäryhtiöksi, jossa se kehittää ja tuottaa yhteistä maailmankaikkeutta. Lokakuussa 2019 myös televisioyksikkö Marvel Television ja sen tytäryhtiö Marvel Animation uudelleenorganisoitiin The Walt Disney Studiosin tytäryhtiöiksi.
Vuosien varrella Marvel Entertainment on tullut useisiin kumppanuuksiin ja neuvotteluihin muiden yritysten kanssa useissa yrityksissä. Marvelilla on elokuvien lisenssisopimuksia Sony Picturesin (joka omistaa Hämähäkkimiehen elokuvaoikeudet) kanssa ja Universal Picturesin (jolla on etuosto-oikeus Hulkin elokuvaoikeuksiin) kanssa. Lisäksi Universalin tehdyistä sopimuksista huolimatta Walt Disney Parks ja Resortsissa on esiintynyt myös Marvelin hahmoja ja ominaisuuksia.
Itäinen divisioona (NHL)
thumb|300px|Itäisen divisioonan tunnus Itäinen divisioona, (sponsorinimeltään MassMutual East Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa.
Divisioonan nimisponsorina oli vakuutusyhtiö MassMutual.
Nimitystä Itäinen divisioona käytettiin myös vuosina 1967–1974 liigassa toimineesta divisioonasta, jossa pelasi alun perin kaikki Original Six -joukkueet.